Quran O Hadees Ki Muqtalif Tashreehat
قرآن کی بنیادی تعلیمات اور سنت میں ہمیں پورا دین مل چکا ہے اور اس میں کسی کا کویہ اختلاف نہیں۔ اس کے بعد بعض احکامات کی تفہیم میں اختلاف ہوتا ہے۔ یہ علم کا میدان ہے۔ انسان کی آزمایش صرف اخلاق ہی میں نہیں ہے علم کا امتحان پہلا امتحان ہے۔ دین میں علمی اختلاف نہ ہوتے تو دین ایک خشک روٹین قسم کی چیز بن کر رہ جاتا ۔ اس میں تو یہاں تک اختلاف ہوتا ہے کہ آپ کو کس وقت اور کن حالات میں نماز قصر کرنی ہے۔ کن حالات میں وضو کرنا ہے اور کہاں تیمم کرنا کافی ہے۔ علمی اختلافات کو زحمت نہیں سمجھنا چاہیے۔ اس سے قرآن فہمی میں اضافہ ہوتا ہے اور کلام الہی کی پرتیں سوچنے والوں پر کھلتی ہیں۔